Case ID: 1086141
Sentence 1: İddiaçı cavabdeh Təhsil Nazirliyi Akkreditasiya və Nostrifikasiya İdarəsinə qarşı Ukrayna Milli Mülki Müdafiə Universitet tərəfindən ona verilmiş 03.06.2017-ci il tarixli xxx nömrəli diplom üzrə ixtisasın tanınması və ekvivalentlik haqqında şəhadətnamənin verilməsi öhdəliyinin Azərbaycan Respublikası Təhsil Nazirliyinin üzərinə qoyulması barədə iddia ərizəsi ilə 2 saylı Bakı İnzibati-İqtisadi Məhkəməsinə (bundan sonra mətndə birinci instansiya məhkəməsi) müraciət etmişdir.İddiaçı iddia tələbini onunla əsaslandırmışdır ki, iddiaçı 2017-ci ildə Ukrayna Milli Mülki Müdafiə Universitetini bitirərək “yanğın təhlükəsizliyi’’ ixtisası üzrə bakalavr diplomu almış, ixtisasının tanınması və ixtisas ekvivalentliyinin müəyyən edilməsi üçün Azərbaycan Respublikası Təhsil Nazirliyinin Akkreditasiya və Nostrifikasiya İdarəsinə müraciət etmiş, sənədlərin ekspertizasından sonra müsahibəyə dəvət etmişlər.